Publication: Magyar Közlöny
Issue: MK-2001-46 (Year: 2001, Number: 46)
Era: 1990-2004
Section: az 1043/2001. (IV. 20.) Korm. határozathoz
Paragraph Index: 712

az 1043/2001. (IV. 20.) Korm. határozathoz Megállapodás a Magyar Köztársaság Kormánya és a Budai Szerb Ortodox Egyházmegye között Preambulum A Budai Szerb Ortodox Egyházmegye több mint 300 éve gazdagítja Magyarország anyagi és szellemi kultúráját, több évszázados munkája során a magyarországi szerbség életében, kultúrájában, kiemelten az oktatásban meghatározó szerepet játszott, amely munkát a második világháború utáni államosítások ellehetetlenítették. A Budai Szerb Ortodox Egyházmegye tulajdonában lévő templomok, az Egyházművészeti Múzeum, ingatlanok, a feldolgozás alatt álló levéltári anyag a magyarországi kultúra és különösen a művészetek jelentős szegmensét jelentik. Figyelembe véve a Budai Szerb Ortodox Egyházmegye történelmi szerepét, azon erkölcsi kötelezettségeket, amelyek teljesítését a társadalom a hívők közössége elvár, a Budai Szerb Ortodox Egyházmegye törekszik olyan közfeladatok ellátására mint a templomok, egyházi épületek felújításának elvégzése, európai színvonalú közösségi oktatási intézmény, a Tekelianum megszervezése, valamint az iskolai hittanoktatás rendszerének kiépítése a közoktatásban. A Budai Szerb Ortodox Egyházmegye újra azt a szerepet kívánja betölteni, amely lehetőséget biztosít a magyarországi szerb közösség formálására, erkölcsi irányítására, meghatározva a Budai Szerb Ortodox Egyházmegye történelmi szerepét és helyét a mai magyar társadalomban. A Magyar Köztársaság Kormánya (a továbbiakban: Kormány) másfelől a Budai Szerb Ortodox Egyházmegye (a továbbiakban: Egyház) között (a továbbiakban együtt: Felek) az egyházak hitéleti és közcélú tevékenységének anyagi

Source: https://magyarkozlony.hu/hivatalos-lapok/326a986f43d90bfff3c185bef53946d546093fe7/dokumentumok/b00fa87f49acd2093393f66750769319b7fe03c8/letoltes